CELEX: 32015R1006
Language: sl
Date: 2015-06-25 00:00:00
Title: Uredba Komisije (EU) 2015/1006 z dne 25. junija 2015 o spremembi Uredbe (ES) št. 1881/2006 glede mejnih vrednosti anorganskega arzena v živilih (Besedilo velja za EGP)

26.6.2015   
            
            
               SL
            
            
               Uradni list Evropske unije
            
            
               L 161/14
            
         UREDBA KOMISIJE (EU) 2015/1006
   z dne 25. junija 2015
   o spremembi Uredbe (ES) št. 1881/2006 glede mejnih vrednosti anorganskega arzena v živilih
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 315/93 z dne 8. februarja 1993 o določitvi postopkov Skupnosti za kontaminate v hrani (1) in zlasti člena 2(3) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1881/2006 (2) določa mejne vrednosti nekaterih onesnaževal v živilih.
            
         
               (2)
            
            
               Znanstveni odbor za onesnaževala v prehranski verigi (v nadaljnjem besedilu: odbor CONTAM) Evropske agencije za varnost hrane (v nadaljnjem besedilu: EFSA) je 12. oktobra 2009 sprejel mnenje o arzenu v živilih (3). V tem mnenju je ugotovil, da začasni sprejemljiv tedenski vnos 15 μg/kg telesne teže, ki ga je določil Skupni strokovni odbor FAO/WHO za aditive v živilih (JECFA), ni več ustrezen, saj so podatki pokazali, da anorganski arzen poleg kožnega raka povzroča tudi pljučni rak in rak sečnega mehurja in da je bila prijavljena vrsta škodljivih učinkov pri izpostavljenosti, nižji od tiste, ki jo je preučil odbor JECFA.
            
         
               (3)
            
            
               Odbor CONTAM je za pljučni rak, kožni rak in rak mehurja ter za kožne lezije določil razpon vrednosti spodnje meje zaupanja primerjalnega odmerka (BMDL01) med 0,3 in 8 μg/kg telesne teže na dan. V svojem znanstvenem mnenju je sklenil, da je ocenjena prehranska izpostavljenost anorganskemu arzenu pri povprečnih in velikih potrošnikih v Evropi znotraj razpona ugotovljenih vrednosti BMDL01 in da je zato stopnja izpostavljenosti majhna oziroma je ni in da se možnost tveganja pri nekaterih potrošnikih ne more izključiti.
            
         
               (4)
            
            
               V znanstvenem mnenju je velike potrošnike riža v Evropi, kot so nekatere etnične skupine in otroci, mlajši od treh let, opredelil kot najbolj izpostavljene anorganskemu arzenu. Prehranska izpostavljenost otrok, mlajših od treh let, anorganskemu arzenu, vključno z živili na osnovi riža, se na splošno ocenjuje na dva- do trikratnik izpostavljenosti odraslih.
            
         
               (5)
            
            
               Ker je analiza anorganskega arzena v rižu in proizvodih na osnovi riža zanesljiva, bi bilo treba določiti mejne vrednosti za anorganski arzen v rižu in proizvodih na osnovi riža. Predlagati bi bilo treba različne mejne vrednosti glede na vsebnost arzena.
            
         
               (6)
            
            
               Znanstvene informacije o potrebi po posebnih mejnih vrednostih za predkuhani brušeni riž so nove. Zato bi morale države članice do 1. januarja 2018 zbrati dodatne podatke o vsebnosti anorganskega arzena v tem proizvodu, da se potrdi potreba po posebnih mejnih vrednosti za ta proizvod in ponovno preuči mejna vrednost.
            
         
               (7)
            
            
               Podatki o prisotnosti kažejo, da lahko riževi vaflji, riževi oblati, riževi krekerji in pecivo iz riževe moke vsebujejo veliko anorganskega arzena in ti proizvodi lahko predstavljajo pomemben prispevek k prehranski izpostavljenosti dojenčkov in majhnih otrok. Zato bi bilo treba za te proizvode predvideti posebne mejne vrednosti.
            
         
               (8)
            
            
               Riž je pomembna sestavina v široki paleti živil za dojenčke in majhne otroke. Zato bi bilo treba določiti posebne mejne vrednosti za ta proizvod, kadar se uporablja kot sestavina za proizvodnjo takih živil.
            
         
               (9)
            
            
               Državam članicam in nosilcem živilske dejavnosti bi bilo treba zagotoviti dovolj časa za prilagoditev na nove mejne vrednosti iz te uredbe. Datum uporabe mejnih vrednosti arzena bi bilo zato treba preložiti.
            
         
               (10)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 1881/2006 se spremeni v skladu s Prilogo k tej uredbi.
   Člen 2
   Mejne vrednosti arzena, določene v pododdelku 3.5 (arzen (anorganski)) Priloge k Uredbi (ES) št. 1881/2006, kakor je bila spremenjena s to uredbo, se uporabljajo od 1. januarja 2016.
   Živila, ki niso v skladu s temi mejnimi vrednostmi in ki so zakonito dana na trg pred navedenim datumom uporabe, se po navedenem datumu lahko še naprej tržijo do minimalnega roka trajanja ali roka uporabnosti.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. junija 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 37, 13.2.1993, str. 1.
   
      (2)  Uredba Komisije (ES) št. 1881/2006 z dne 19. decembra 2006 o določitvi mejnih vrednosti nekaterih onesnaževal v živilih (UL L 364, 20.12.2006, str. 5).
   
      (3)  Znanstveno mnenje o arzenu v živilih. EFSA Journal (2009); 7(10):1351.
   
      PRILOGA
      Priloga k Uredbi (ES) št. 1881/2006 se spremeni:
      
                  1.
               
               
                  za pododdelkom 3.4 kositer (anorganski) se vstavi naslednji pododdelek:
                  
                              „3.5
                           
                           
                              
                                 arzen (anorganski) (50) (51)
                           
                           
                               
                           
                        
                              3.5.1
                           
                           
                              nepredkuhani brušeni riž (polirani ali beli riž)
                           
                           
                              0,20
                           
                        
                              3.5.2
                           
                           
                              predkuhani riž in oluščeni riž
                           
                           
                              0,25
                           
                        
                              3.5.3
                           
                           
                              riževi vaflji, riževi oblati, riževi krekerji in pecivo iz riževe moke
                           
                           
                              0,30
                           
                        
                              3.5.4
                           
                           
                              riž za proizvodnjo živil za dojenčke in majhne otroke (3)
                           
                           
                              0,10“
                           
                        
            
                  2.
               
               
                  dodata se naslednji končni opombi:
                  
                              „(50)
                           
                           
                              Vsota As(III) in As(V).
                           
                        
                              (51)
                           
                           
                              Riž, oluščeni riž, brušeni riž in predkuhani riž iz standarda Codex Alimentarius 198-1995.“